Alain Delon

Dr **Alain Delon** (* 8. Novamber 1935 z Sceaux, Île-de-France, † 18. Àuigscht 2024 z Douchy, Loiret) ìsch a frànzeescher Filmschàuispìeler gsì. Bsunderscht ìn da 1960er un 1970er Johra, hàt ar bi da wìchtigschta Perseenligkeita vum Frànkrìch gheert. Ar hàt meischtens ìn Àktionfilm gspìelt, wo-n-ar àls stàrker un mannliger Held vorgstellt worra ìsch.

## Jugend
Sina Eltra han gscheida, wo dr Alain Delon viar Johr àlt gsìì ìsch. Ar ìsch àlso ìn era àndra Fàmìlia ufgwàchsa, wo dr Vàter ìm Gfangnis vu Fresnes gschàfft hàt, un speeter ìn dr kàtolischa Pànsion vu Saint-Nicolas d'Igny, wahrend sinera Jugend. Zìmlig undizipliniart àls Schüeler, ar ìsch sechs mol vu verschìedena Schüela furtgschìckt worra.

Wo sina Müeter a Metzger àls zweita Ehe ghirota hàt, ìsch dr Alain Delon bim Pààr ge wohna un hàt glehrt fer Meztger wara un s Gschaft vu sim Stiafvàter witterscht namma, àwer ohna großa Begeischterung.

Mìt 14 Johr àlt hàt'r ìn'ma kurzer Film gspìelt, „Le Rapt“, dreiht dur a Frìnd vu sim Vàter.

Ànna 1952, mìt 17 Johr àlt, ìsch'r Màrinesoldàt worra, ar ìsch uf Saïgon wahrend em Indochina-Kriag.

Ànna 1956 ìsch'r uf Pàris zruck kumma, ar hàt gschàfft irgend wo-n-a Glagaheit gsìì ìsch, zum Beispiel uf em großa Gmiasmarkt „Les Halles“. Do hàt'r d Unterwalt lehra kenna, mìt Gàngster un Gigolos. Si traffa mìt dr Schàuispìelera Brigitte Auber un sina Scheenheit han ìhm àwer a àndra Rìchtung màcha z'namma: ar hàt ìm Pàrisser Viartel Saint-Germain-des-Prés dr Jean-Claude Brialy ààtroffa, wo'na àm Festival de Cannes iglàda hàt, un do hàt'r mìt Erfolg a erschter Kontàkt mìt em Schàuispìeler-Berüef känna màcha.

## Karriar
Dr Alain Delon hàt ànna 1957, dur sina Frìndin Michèle Cordoue, dr Filmmàcher Yves Allégret lehra kenna. Da hàt ìhm d Glagaheit gaa, ìn sim erschta Film z spìela: „Quand la femme s'en mêle“, mìt dr Schàuispìelera Edwige Feuillère. Uf em Rot vum Yves Allégret, hàt sìch dr jung Schàuispìeler nàtüral benumma, wia ìm normàla Lawa.

Noochhar hàt'r ìm Film „Sois belle et tais-toi“ vum Marc Allégret gspìelt, mìt da Schàuispìeler Mylène Demongeot, Henri Vidal un Jean-Paul Belmondo.

Wahrend em Film Christine, ànna 1958, hàt'r mìt dr ditscha Schàuispìelera Romy Schneider gspìelt. Sa han sìch verliabt un 22. März 1959 verlobt. Beida sìn sallamols a Symbol vu Jugend, Scheenheit un Erfolg gsìì.

Dr Alain Delon ìsch àwer erscht mìt da Film „Faibles Femmes“ vum Michel Boisrond un „Plein Soleil“ vum René Clément a rìchtiga Star worra, un si Erfolg hàt sìch ìn da 1960er Johra entwìckelt.

Dr Film Rocco et ses frères, vum Luchino Visconti, wo-n'r dr Hàuiptrolla ghàà hàt, hàt dr Sunderpriis vum Jury ìm Festival vu Venedig gwunna ànna 1960. Dr Film L'Éclipse, vum Michelangelo Antonioni, wo dr Delon mìt dr Monica Vitti gspìelt hàt, hàt ànna 1962 dr Sunderpriis vum Jury ìm Festival de Cannes bikumma. Dr Film Mélodie en sous-sol, vum Henri Verneuil, hàt d Palme d'Or ìm Festival vu Cannes bikumma; ìn dam Krimifilm hàt dr Alain Delon dr Beriahmta Schàuispìeler Jean Gabin lehra kenna.

Dr Alain Delon ìsch nìt numma a Schàuispìeler: ar hàt ànna 1960 a Restaurant z Nizza kàuift, un ar hàt ànna 1964 Film fànga à harstella, bsunderscht fer engagiarta Àuitorfilm. Speeter, ànna 1968, hàt'r d Produktionsfirma Adel Productions grìnda.

Àls Schàuispìeler, hàt'r aui a ìnternàtionàla Kàrriar pràwiart: ìn Anglànd, mìt „The Yellow Rolls-Royce“ un „Girl on a Motorcycle“, ìn Àmerikà z Hollywood, wo àwer dr Erfolg nìt so kumma ìsch wia erwàrta.

Ar hàt aui ìm Theàter gspìelt, zum Beispiel ìm Stìckla „Le Samouraï“ ànna 1967 oder „Les Yeux crevés“ ànna 1969.

Ìn da 70. Johra hàt dr Schàuispìeler si bekànnta Üsssah entwìckelt, mìt Hüet un Màntel. Ar spìelt meischtens ìn Krimi-Films, mìt àndera beriahmta Schàuispìeler wia dr Jean-Paul Belmondo, d Catherine Deneuve, d Romy Schneider oder dr Richard Burton. Ar hàt mìt dr Simone Signoret dreiht, ìn da Films „La Veuve Couderc“ vum Pierre Granier-Deferre un „Les Granges brûlées“ vum Jean Chapot, un aui mìt em Jean Gabin, ìm Film „Deux hommes dans la ville“ vum José Giovanni.

Dr Alain Delon ìsch aui Filmharsteller worra, ànna 1981, mìt sim „Film Pour la peau d'un flic“. Speeter, ànna 1983, hàt'r dr Film „Le Battant“ hargstellt.

Ànna 1984, hàt'r sina Polizist-Rolla verloo fer ìm Film „Un amour de Swann“ dr Baron de Charlus z spìela, ohna großa Erfolg. A Johr speeter, hàt'r a Garagiste ìm Film „Notre histoire“ vum Bertrand Blier gspìelt, un hàt derfer dr César vum beschta Schàuispìeler bikumma.

Trotz àss ar ìmmer àls Sex-Symbol ààgsah worra ìsch, hàt'r ànna 1992 ìm Film „Le Retour de Casanova“ d Rolla vu'ma àlta Verfiahrer wo si Glànz verlora hàt.

Ànna 1999 hàt'r gsajt àss'r a And àn sinera Kino-Kàrriar màcht. Trotzdam hàt'r doch noch ìn teil Film un sogàr Television-Serie dreiht. Ìn da Television-Serie „Fabio Montale“ (2001) un „Franck Riva“ (2003 un 2004) hàt'r wìder a Polizist gspìelt. Ar hàt aui Theàter gspìelt, ìn da Stìckla „Sur la route de Madison“ (2007), „Love Letters“ (2008) un „Une journée ordinaire“ (2013) wo-n-'r mìt sim Tochter Anouchka gspìelt hàt.

## Privàtlawa
Vu 1959 bis 1964 hàt'r a Beziehung mìt dr ditscha Schàuispìelera Romy Schneider ghàà.

Vu 1964 bis 1968 ìsch'r mìt dr Nathalie Delon (Francine Canovas, mìt ìhrem rìchtiga Nàmma) ghirota gsìì. Sa han a Suhn bikumma: Anthony (* 30. September 1964).

Vu 1969 bis 1983 hàt'r a Beziehung mìt dr Mireille Darc ghàà.

Ànna 1987 hàt'r s nìederlàndischa Top-Model Rosalie van Breemen lehra kenna. Ìhra Beziehung hàt bis 2002 düürt. Sa han zwei Kìnder bikumma: Anouchka (* 25. November 1990) un Alain-Fabien (* 18. März 1994).

Ìn sina letschta Johra ìsch'r schwächer worra, dur dàs sìn Konflikta zwìscha sinera Fàmìlia un dr Fràui wo mìt ìhm glabt hàt, dr Hiromi Rollin, entstànda. Ar ìsch àm 18. Àuigscht 2024, bi sìch dheim, gstorwa.

## Wark
Lischta vu da Film vum Alain Delon, mìt dr Präsentation:

Johr: Nàmma un Harsteller vum film: Rolla vum Alain Delon

### 1940-Johra
*1949: Le Rapt (Kurzfilm)

### 1950-Johra
*1957: Quand la femme s'en mêle vum Yves Allégret: Jo
*1957: Sois belle et tais-toi vum Marc Allégret: Loulou
*1958: Christine vum Pierre Gaspard-Huit: Franz Lobheiner
*1959: Faibles Femmes vum Michel Boisrond: Julien Fenal
*1959: Le Chemin des écoliers vum Michel Boisrond: Antoine Michaud

### 1960-Johra
*1960: Plein Soleil vum René Clément: Tom Ripley / Philippe Greenleaf
*1960: Rocco et ses frères (Rocco e i suoi fratelli) vum Luchino Visconti: Rocco Parondi
*1961: Quelle joie de vivre (Che gioia vivere) vum René Clément: Ulysse Cecconato
*1961: Les Amours célèbres Sketch-Film noh Comics vum Paul Gordeaux, vum Michel Boisrond (sketch « Agnès Bernauer » mìt dr Brigitte Bardot): Le duc Albert de Bavière
*1962: La Femme rousse (Die Rote) vum Helmut Käutner: -
*1962: L'Éclipse (L'eclisse) vum Michelangelo Antonioni: Piero
*1962: Le Diable et les Dix Commandements (5e commandement - « Tes père et mère honoreras ») vum Julien Duvivier: Pierre Messager
*1962: L'Échiquier de Dieu vum Christian-Jaque (Film nìt fertig gmàcht)
*1963: Carambolages vum Marcel Bluwal: M. Lambert
*1963: Mélodie en sous-sol vum Henri Verneuil: Francis Verlot
*1963: Le Guépard (Il gattopardo) vum Luchino Visconti: Tancredi
*1964: La Tulipe noire vum Christian-Jaque: Guillaume un Julien de Saint-Preux
*1964: L'Insoumis vum Alain Cavalier: Thomas Vlassenroot
*1964: Les Félins vum René Clément: Marc
*1964: La Rolls-Royce jaune (The Yellow Rolls-Royce) vum Anthony Asquith: Stefano
*1964: L'Amour à la mer vum Guy Gilles: dr Schàuispìeler ìm Kino-Film
*1965: Les Tueurs de San Francisco (Once a Thief) vum Ralph Nelson: Eddie Pedak
*1966: Paris brûle-t-il? vum René Clément: Jacques Chaban-Delmas
*1966: Texas, nous voilà (Texas Across the River) vum Michael Gordon: Don Andrea Baldazar, alias « Baldy »
*1966: Les Centurions (Lost Command) vum Mark Robson: Philippe Esclavier
*1967: Les Aventuriers vum Robert Enrico: Manu Borelli
*1967: Diaboliquement vôtre vum Julien Duvivier: Georges Campo
*1967: Le Samouraï vum Jean-Pierre Melville: Jef Costello
*1968: Adieu l'ami vum Jean Herman: Dino Barran
*1968: La Motocyclette (Girl on a Motorcycle) vum Jack Cardiff: Daniel
*1968: Ho! vum Robert Enrico: le piéton à l'aéroport
*1968: La Piscine vum Jacques Deray: Jean-Paul Leroy
*1968: Histoires extraordinaires (sketch « William Wilson ») vum Louis Malle: William Wilson / si Zwillìng
*1969: Jeff vum Jean Herman: Laurent
*1969: Madly (il piacere dell'uomo) vum Roger Kahane: Julien Dandieu
*1969: Le Clan des Siciliens vum Henri Verneuil: Roger Sartet

### 1970-Johra
*1970: Doucement les basses vum Jacques Deray: Simon Médieu
*1970: Borsalino vum Jacques Deray: Roch Siffredi
*1970: Le Cercle rouge vum Jean-Pierre Melville: Corey
*1970: Crepa Padrone vum Piero Schivazappa (Film nìt fertig gmàcht)
*1971: Soleil rouge vum Terence Young: Gotch
*1971: Fantasia chez les ploucs vum Gérard Pirès: (Erschiinung)
*1971: L'Assassinat vum Trotsky vum Joseph Losey: Frank Jackson
*1971: La Veuve Couderc vum Pierre Granier-Deferre: Jean Lavigne
*1972: Un flic vum Jean-Pierre Melville: dr Kommisär Édouard Coleman
*1972: Le Professeur (La prima notte di quiete) vum Valerio Zurlini: Daniele Dominici
*1972: Il était une fois un flic vum Georges Lautner: L'homme qui sonne à la porte (Erschiinung)
*1972: Traitement de choc vum Alain Jessua: dr Dr Devilers
*1973: Les Grands Fusils (Big Guns) vum Duccio Tessari: Tony Arzenta
*1973: Scorpio vum Michael Winner: Jean Laurier, alias « Scorpio »
*1973: Les Granges brûlées vum Jean Chapot: dr Rìchter Pierre Larcher
*1973: La Race des seigneurs vum Pierre Granier-Deferre: Julien Dandieu
*1973: Deux hommes dans la ville vum José Giovanni: Gino Strabliggi
*1974: Borsalino and Co vum Jacques Deray: Roch Siffredi
*1974: Les Seins de glace vum Georges Lautner: Marc Rilson
*1975: Zorro vum Duccio Tessari: Don Diego de la Vega / Zorro
*1975: Flic Story vum Jacques Deray: Roger Borniche
*1975: Le Gitan vum José Giovanni: Hugo Sennart, alias « Le Gitan »
*1976: Armaguedon vum Alain Jessua: dr Dr Michel Ambroise
*1976: Khenchela city vum Claude Elbaz: dr junga Mànn
*1976: Comme un boomerang vum José Giovanni: Jacques Batkin
*1976: Monsieur Klein vum Joseph Losey: Robert Klein
*1977: Le Gang vum Jacques Deray: Robert, alias « Le dingue »
*1977: L'Homme pressé vum Édouard Molinaro: Pierre Niox
*1977: Mort d'un pourri vum Georges Lautner: Xavier Maréchal, alias « Xav »
*1978: Attention, les enfants regardent vum Serge Leroy: dr Mànn
*1979: Airport 80 Concorde (Airport '79, the Concorde) vum David Lowell Rich: dr Kapitän Paul Metrand
*1979: Le Toubib vum Pierre Granier-Deferre: Jean-Marie Desprée

### 1980-Johra
*1980: Téhéran 43, nid d'espions vum Alexandre Alov, Vladimir Naoumov: dr Ìnschpakter Georges Foche
*1980: Trois hommes à abattre vum Jacques Deray: Michel Gerfaut
*1981: Pour la peau d'un flic vum Alain Delon: Choucas
*1982: Le Choc vum Robin Davis: Martin Terrier / Christian
*1983: Le Battant vum Alain Delon: Jacques Darnay
*1984: Un amour de Swann vum Volker Schlöndorff: dr baron de Charlus
*1984: Notre histoire vum Bertrand Blier: Robert Avranches
*1985: Parole de flic vum José Pinheiro: Daniel Pratt
*1986: Le Passage vum René Manzor: Jean Diaz
*1988: Ne réveillez pas un flic qui dort vum José Pinheiro: dr Kommissär Eugène Grindel

### 1990-Johra
*1990: Dancing Machine vum Gilles Béhat: Alan Wolf
*1990: Nouvelle Vague vum Jean-Luc Godard: « Lui », Roger Lennox un Richard Lennox
*1992: Le Retour de Casanova vum Édouard Niermans: Giacomo Casanova
*1993: Un crime vum Jacques Deray: Maître Charles Dunand
*1994: L'Ours en peluche vum Jacques Deray: Jean Rivière
*1995: Les Cent et Une Nuits de Simon Cinéma vu dr Agnès Varda: Alain Delon, ìn Besüech
*1997: Le Jour et la Nuit vum Bernard-Henri Lévy: Alexandre
*1998: Une chance sur deux vum Patrice Leconte: Julien Vignal

### 2000-Johra
*2000: Les Acteurs vum Bertrand Blier: si eigena Rolla (ar salbscht)
*2008: Astérix aux Jeux olympiques vum Frédéric Forestier et Thomas Langmann: Jules César

### 2010-Johra
*2012: Bonne année les mamans! (ru) vum Sarik Andreasyan, la nouvelle « Paris »: si eigena Rolla (ar salbscht)
*2016: Génération de Gaulle vum Christophe Marlard: mìtgmàcht àm Film vu dr 4. Saison vu „De Gaulle en Grand“, Video-Mapping uf d Lothrìnger Kritz àm Charles de Gaulle Dankmol zeigt
*2018: L'art du compromis vum Patrice Leconte
*2019: Toute ressemblance

## Weblink

## Referanza